UNIQ โตขึ้นทุกปี
เมื่อดูงบการเงินดังกล่าวประกอบก็ทำให้รู้ว่า UNIQ เป็นหุ้นที่เหมาะต่อการลงทุนระยะยาวจริงๆ เพราะเมื่อดูจากข่าวการลงทุนของภาครัฐมูลค่า 1.60 แสนล้านบาท ย่อมเป็นผลดีกับหุ้นกลุ่มรับเหมาก่อสร้างเต็มๆ และการที่ UNIQ เป็นบริษัทที่สามารถเข้าไปรับงานบางส่วนให้กับผู้รับเหมาใหญ่ๆ ย่อมเป็นผลดีกับผลประกอบการ และราคาหุ้นอย่างแน่นอนนะครับ
18 ก.ค. 2558

คุณปฐมพงษ์ จากบางบอน กรุงเทพฯ พูดถึงสถานการณ์ของหุ้น UNIQ หรือบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) มีอะไรหลายอย่างที่ควรค่าแก่การจดจำ โดยเฉพาะการเติบโตของรายได้ในช่วง 3-4 ปีที่ผ่านมา คือตัวแปรที่ทำให้การเติบโตของกำไรมีนัยสำคัญ และยังทำให้ราคาหุ้นในกระดานปรับตัวขึ้นอย่างแข็งแกร่ง
แม้ในบางช่วงจะอ่อนตัวลงแรง แต่สุดท้ายก็ไต่ระดับขึ้นอย่างแข็งแกร่ง และมูลค่าของหุ้นก็สูงขึ้นเรื่อยๆ ทุกปี ล่าสุดพอมีข่าวเกี่ยวกับแผนลงทุนของคมนาคม 1.61 แสนล้านบาท หุ้นตัวนี้ก็ดีดตัวรับข่าวอย่างร้อนแรงเลยทีเดียว จึงอยากให้อาจารย์ช่วยวิเคราะห์สถานการณ์ที่เกิดขึ้นกับหุ้นตัวนี้ด้วยอย่างละเอียดด้วยครับ
 
ถ้าประเมินสถานการณ์ของหุ้น UNIQ หรือ บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ในช่วงระยะเวลาสั้นๆ อาจมองไม่เห็นภาพการทำธุรกิจที่ชัดเจนขึ้นแต่อย่างใด แต่ถ้ามองการทำธุรกิจในระยะยาวก็ต้องบอกให้นักลงทุนรู้ว่า หุ้นตัวนี้มีกิมมิคที่น่าสนใจหลายอย่างด้วยกัน และยังแสดงให้เห็นถึงแนวทางการเติบโตอย่างยั่งยืนอีกด้วยนะครับ
ตรงนี้เป็นประเด็นสำคัญที่นักลงทุนจะต้องเรียนรู้ด้วยตัวเอง เพราะเป็นตัวแปรที่ทำให้รู้ว่า จังหวะนี้ควรทยอยซื้อหุ้นเก็บไว้หรือเปล่า?
โดยตัวแปรที่ใช้ประกอบการลงทุนเที่ยวนี้พุ่งเป้าไปที่ผลการดำเนินงานในช่วงที่ผ่านมา และผลการดำเนินงานในปัจจุบันมีแนวโน้มเติบโตขนาดไหน เพราะเป็นเครื่องมือที่บอกให้นักลงทุนได้ล่วงรู้ว่า ธุรกิจที่ทำอยู่ทุกวันนี้มีอนาคตขนาดไหน และการเติบโตอีก 2 ปีจากนี้จะเป็นอย่างไร
 
หน่วย: ล้านบาท
 
เมื่อดูงบการเงินดังกล่าวประกอบก็ทำให้รู้ว่า UNIQ เป็นหุ้นที่เหมาะต่อการลงทุนระยะยาวจริงๆ เพราะเมื่อดูจากข่าวการลงทุนของภาครัฐมูลค่า 1.60 แสนล้านบาท ย่อมเป็นผลดีกับหุ้นกลุ่มรับเหมาก่อสร้างเต็มๆ และการที่ UNIQ เป็นบริษัทที่สามารถเข้าไปรับงานบางส่วนให้กับผู้รับเหมาใหญ่ๆ ย่อมเป็นผลดีกับผลประกอบการ และราคาหุ้นอย่างแน่นอนนะครับ
ถึงกระนั้นต้องพิจารณาด้วยว่า ค่า P/E ที่ระดับ 35 เท่า และค่า P/BV ที่ระดับ 3.30 เท่า เป็นระดับที่สามารถลงทุนได้ เมื่อเทียบกับกำไรในอนาคตที่ทำได้หรือเปล่า?
คำตอบทั้งหลายทั้งมวลอยู่ที่ตัวนักลงทุนมองเรื่องนี้เป็น “โอกาส” หรือ “อุปสรรค” นะครับ
…
 
